पाएं अपने शहर की ताज़ा ख़बरें और फ्री ई-पेपरडाउनलोड करें
सिहोरा थाना क्षेत्र स्थित गंजताल तिराहे पर शनिवार की दोपहर साढ़े 12 बजे के करीब ट्रैक्टर चालक ने लापरवाही पूर्वक वाहन चलाते हुए सामने से आ रहे 19 वर्षीय बाइक चालक को टक्कर मार दी। हादसे में गंभीर रूप से घायल बाइक चालक की मौके पर ही मौत हो गई।
सूचना मिलने पर सिहोरा पुलिस ने मौके पर पहुँचकर मर्ग कायम कर प्रकरण जाँच में लिया है। पुलिस के अनुसार दोपहर साढ़े 12 बजे के करीब गंजताल तिराहे पर एक्सिडेंट होने की सूचना पाकर पहुँची पुलिस को रैपुरा पन्ना निवासी शिवम सेन ने बताया कि वह जबलपुर फल मंडी में एक व्यापारी के यहाँ मुनीम का काम करता है।
उसका बड़ा भाई अमर सेन व चाचा का बेटा धर्मेंद्र एवं सत्यम सेन भी जबलपुर फल मंडी में कार्य करते हैं। उसके चाचा का बेटा सत्यम सेन अपनी बाइक से जबलपुर आ रहा था। वह खडरा सिहोरा रोड पर गंजताल तिराहे के पास पहुँचा, तभी सामने से आ रहे ट्रैक्टर क्रमांक एमपी 20 एए 9213 के चालक ने लापरवाही पूर्वक तेज गति से वाहन चलाते हुए सत्यम की बाइक में टक्कर मार दी।
प्रत्यक्षदर्शियों के अनुसार ट्रैक्टर की टक्कर लगने से सत्यम सड़क पर गिरा और सीने व गले में गंभीर चोटें आने से उसकी मौके पर ही मौत हो गई। हादसे के बाद ट्रैक्टर चालक मौके से वाहन लेकर फरार हो गया। पूछताछ के बाद पुलिस ने मर्ग कायम कर शव को पीएम के लिए भेज आरोपी चालक की तलाश शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn